CELEX: 32016R1645
Language: sk
Date: 2016-09-07 00:00:00
Title: Vykonávacie nariadenie Komisie (EÚ) 2016/1645 zo 7. septembra 2016 o zatriedení určitého tovaru do kombinovanej nomenklatúry

14.9.2016   
            
            
               SK
            
            
               Úradný vestník Európskej únie
            
            
               L 245/3
            
         VYKONÁVACIE NARIADENIE KOMISIE (EÚ) 2016/1645
   zo 7. septembra 2016
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. septembra 2016
      
         
            Za Komisiu
         
         
            v mene predsedu
         
         Stephen QUEST
         
            generálny riaditeľ pre dane a colnú úniu
         
      
   
   
      (1)  Ú. v. EÚ L 269, 10.10.2013, s. 1.
   
      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
   
      PRÍLOHA
      
                  Opis tovaru
               
               
                  Zatriedenie (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok vo forme nepravidelných, plochých, hnedých tvrdých úlomkov (hrubých približne 2 mm) alebo vločiek, vyrobený z (v hmotnostných %):
                  
                              —
                           
                           
                              borovicovej živice (nazývanej aj živica talového oleja alebo kolofónia)
                              cca 58 až 69,
                           
                        
                              —
                           
                           
                              anhydridu kyseliny maelínovej
                              cca 1 až 4,
                           
                        
                              —
                           
                           
                              rôznych fenolov
                              cca 11 až 24,
                           
                        
                              —
                           
                           
                              formaldehydu
                              cca 5,5 až 9,
                           
                        
                              —
                           
                           
                              pentaerytritolu
                              cca 7 až 12.
                           
                        Výrobok je výsledkom viacstupňového procesu, ktorý sa začína premenou kolofónie a maleínanhydridu na adukt kolofónie. Po pridaní oxidu horečnatého (ako katalyzátora pre následné reakcie), fenolov a formaldehydu sa vytvára polymerizovaná živica. Voľné kyslé skupiny živice sa nakoniec esterifikujú po pridaní pentaerytritolu.
                  Daný výrobok sa používa v tlačiarenskom priemysle ako lepidlo.
               
               
                  3909 40 00 
               
               
                  Zatriedenie je určené všeobecnými pravidlami 1, 3 a) a 6 na interpretáciu kombinovanej nomenklatúry (KN) a znením číselných znakov KN 3909  a 3909 40 00 .
                  Zatriedenie do položky 3506  ako lepidlá na základe polymérov položiek 3901  až 3913  je vylúčené podľa všeobecného pravidla 3 a), pretože výrobok je konkrétnejšie opísaný v položke 3909 .
                  Pri výrobe derivátov kolofónie je adukt kolofónie esterifikovaný s etylénglykolom, glycerolom alebo iným viacsýtnym alkoholom [pozri aj vysvetlivky k harmonizovanému systému k položke 3806  (D) (I) (7)]. V prípade dotknutého výrobku však pred esterifikáciou s viacsýtnym alkoholom (v tomto prípade pentaerytritolom) dochádza k polymerizačnej reakcii s fenolom a formaldehydom. Zatriedenie do položky 3806  ako derivát kolofónie je preto vylúčené.
                  Molekuly polymerizovaného medziproduktu majú molekulovú hmotnosť približne 5 000  – 30 000  g/mol. Voľné kyslé skupiny sa následne esterifikujú pridaním pentaerytritolu, a tým dôjde k zosieťovaniu s nárastom molekulovej hmotnosti na približne 100 000  g/mol. Získaný výrobok je teda polymérom 39. kapitoly, ktorý sa z dôvodu vysokej molekulovej hmotnosti odlišuje od aduktov a derivátov kolofónie položky 3806 .
                  Výrobok sa preto má zatriediť pod číselný znak KN 3909 40 00  ako fenolové živice.